b'\n_START_ARTICLE_\nHjakumanto dharani\n_START_PARAGRAPH_\nHjakumanto dharani\xc2\xa0(\xe7\x99\xbe\xe4\xb8\x87\xe5\xa1\x94\xe9\x99\x80\xe7\xbe\x85\xe5\xb0\xbc) ali "milijon pagod in molitev dharani" je znano obse\xc5\xbeno naro\xc4\x8dilo tiskovin in najstarej\xc5\xa1a zabele\xc5\xbeena uporaba tiskanja z lesenimi plo\xc5\xa1\xc4\x8dami na Japonskem, \xc4\x8deprav verjetno ne prva._NEWLINE_Tiskanje knjig iz kitajskih budisti\xc4\x8dnih templjev z lesenimi plo\xc5\xa1\xc4\x8dami se na Japonskem pojavi okoli 8. stoletja. Leta 764 je cesarica \xc5\xa0otoku odredila izdelavo milijona majhnih lesenih pagod Hjakumanto\xc2\xa0(\xe7\x99\xbe\xe4\xb8\x87\xe5\xa1\x94, dobesedno "milijon pagod"). Vsaka je vsebovala majhen potiskan papirni zvitek velikosti 6 x 45 cm z budisti\xc4\x8dnim tekstom - sutro Vimalakirti (\xe7\x84\xa1\xe5\x9e\xa2\xe6\xb7\xa8\xe5\x85\x89\xe5\xa4\xa7\xe9\x99\x80\xe7\xbe\x85\xe5\xb0\xbc\xe7\xb6\x93 Mukud\xc5\xbeoko dajdarani kjo). Te so razdelili med templje po dr\xc5\xbeavi kot zahvalo za uti\xc5\xa1anje upora Emi leta 764. Gre za prve zabele\xc5\xbeene primere te tehnike tiska na Japonskem. Mnogi primerki so se ohranili do danes (glej spodnjo povezavo)._NEWLINE_Tiskanje je bilo zaklju\xc4\x8deno okoli leta 770. Stalo je toliko denarja, da se tiskarska tehnologija ni raz\xc5\xa1irila po dr\xc5\xbeavi. Izdelava in raz\xc5\xa1irjanje knjig se je \xc5\xa1e naprej opiralo na ro\xc4\x8dno kopiranje rokopisov.'